शहर में निकाली श्रीकृष्ण की झांकी
डूंगरपुर| गेपसागरकी पाल श्रीनाथजी मंदिर में भागवत कथा के छठे दिन बुधवार को भगवान श्रीकृष्ण की जीवंत झांकी की शोभायात्रा निकाली गई। इस दौरान राधे-राधे के जयकारे लगे।
बडा रामद्वारा कंसारा चौक से गाजे-बाजे के साथ शोभायात्रा निकाली। श्रीकृष्ण का वेश मनोज कंसारा ने लिया। शोभायात्रा श्रीनाथजी मंदिर पहुंची। यहां रुकमणि विवाह की जीवंत झांकी की गई।
संत रामनिवास शास्त्री ने एकादशी व्रत की महिमा बताते हुए कहा कि व्रत-उपवास मनुष्य की 11 इंद्रियों को संयम बरतने के लिए होता है, लेकिन आज व्रत में विभिन्न फलाहार सेवन का फैशन हो गया है। संत ने पितांबरी श्रीकृष्ण रासलीला की कथा सुनाते हुए कहा कि भगवान की महिला निराली है। भागवत में सभी ऋतु का वर्णन है और कथा शुरू हुई तो सर्दी भी और आज गर्मी के दर्शन कर रहे हैं। साध्चर बाला बाई पुष्कर, साध्वी वैराग्य ज्योति पुष्कर ने आशीर्वचन कहे। गुरुवार को रामधाम मेड़ता पीठाधीश्वर रामकिशोर महाराज का सानिध्य मिलेगा और कथा काे विराम दिया जाएगा।
शहर में चल रही भागवत कथा के तहत निकाली गई भगवान श्रीकृष्ण की बारात।
hin_Deva hin_Deva hin_Deva hin_Deva hin_Deva